
INTRO  DVCTIO. 


- Gravissimis  experimentis,  quae  recentiori  aevo  in- 
crementa physiologiae  attulerunt,  digestio  sic  dicta 
artificialis  merito  adnumeratur.  Jam  SpaManzani, 
strenuissimus  ille  omnium  naturae  scrutatorum,  et  post 
eum  Carminati,  Beaumont,  alii  cibos  in  succo 
gastrico  e ventriculo  desumto  solverant.  Quibus  au- 
tem experimentis  minime  dirimebatur,  unde  oriatur 
haec  mira  solutio.  Solo  acido  effici  non  posse,  ex- 
perientia satis  docuit.  Ceterum  analysis  cheinica 
succi  gastrici  nihil  proprii  obtulit  j et  si  materiam  ali- 
quam efficacem  supponas,  quae  reagentia  forsan  ef- 
fugiat, nonne  haec  e cibis  jam  subactis  originem  du- 
cere potest? — Ante  paucos  annos  JEberle,  tandem 
observavit,  ipsi  tunicae  ventriculi  mucosae  mucoque 
deterso,  si  acidis  commiscerentur,  vim  cibos  solvendi 
inesse.  Optime  autem  Mulier  et  Schwann  de  hac 
re  promeruerunt,  qui  viam,  quam  E b eri  e aperuit,  ea, 
qua  semper  solent,  diligentia  et  subtilitate  persecuti, 
vim  digestivam  ventriculi,  salva  acidi  dignitate,  a ma- 
teria quadam  peculiari  pendere  demonstrarunt,  cuiPep- 


sini  nomen  dedere.  Quamquam,  ut  haec  substantia  pura 
obtineretur,  nondum  contigit,  tamen  Schwann  multo 
ingenio  virtutes  ejus  chemicas  clare  exposuit. 

Quum  persuasissimum  haberem,  penitiorem  hujus 
rei  investigationem  maximi  fore  momenti  ad  cogno- 
scendos processus  organicos,  jam  ex  longiori  tempore 
in  experimentis  circa  hanc  rem  instituendis  operam 
posui,  quorum  eventum  in  hacce  dissertatione  viro- 
rum peritorum  arbitrio  nunc  tradam.  Parti  opusculi 
chemicae  descriptionem  structurae  penitioris  tunicae 
mucosae  praemisi ; analysis  enim  chemica  corporum  or- 
ganicorum (saltem  telarum  animalium},  ut  temporis 
nostri  desideriis  respondeat,  semper  microscopicae 
nupta  esse  debet.  Ventriculus,  quem  prae  ceteris  exa- 
minavi, suillus  est,  tum  quia  hunc  omni  tempore  recen- 
tissimum  obtinere  poteram,  tum 'quia  tunica  intima  ob 
insignem  crassitiem  ad  examen  microscopicum  aptis- 
sima mihi  videbatur.  Praeterea  sus,  uti  homo^  ad 
animalia  omnivora  pertinet. 


I. 


]le  iieiiltiori  slriictiira  tainieae  Tentrieiilf 
internae  Scrofae. 


In  regione  cardiaca,  ubi  membrana  interna  oesophagi 
epithelio  lamelloso  obducta  margine  finitur  arcte  circum- 
scripto, in  parte  sinistra  ventriculi  et  in  appendice  ejus 
coeca  tunica  interna  V4  — 'A'"  fere  crassa  est.  Muco  spisso 
piiltiformiy  quo  obtegitur,  ablato,  superficies  albida  multis 
gyris  et  sulcis  parvis  tortuosis  notata  conspicitur,  quae  oculo 
leviter  armato  ubique  numerosisimos  poros  ostendit.  Quos 
poros  aperturas  esse  tubulorum  perpendicularium  cocco- 
rum, qui  totam  hanc  partem  tunicae  mucosae  constituunt, 
segmenta  longitudinalia  et  trans^versalia  docent#)  (vid. 


*),  XJt  segmenta  harum  partium  tenuissima  obtinerem,  quae  vel 
magnopere  amplificata  perspicuam  atque  exquisitam  effigiem 
praeberent,  methodo  usus  sum,  quam  amicissimus  Schleiden 
in  disquisitionibus  phytotomicis  saepe  adhibuit.  Frustula  tunicae 
mucosae,  vel  alius  telae,  quam  examinaturus  es,  solutione 
gummi  mimosae  concentrata  impraegnentur,  tum  acuum,  ope 
super  tabulam  ceream  distenta  aere  siccentup.  Ex  his  prae- 
paratis cultro  tonsorio  lamellae  tenuissimae  facile  exscin- 
duntur, quae  humectatae  et  200  — 400tuplo  amplificatae 
structuram  organicam  integram  summa  cum  perspicuitate 
ostendunt. 

fig.  1 et  2).  Parietes  tubulorum^  quorum  diametrus  trans- 
versa 0,02 — 0,03'"  circiter  aequat,  simplici -strato  cellula- 
rum illarum  conformantur,  quas  primus  Henle  nomine  cy- 
lindrorum mucosorum  descripsit.  Quaevis  cellula  constat 
ex  parte  densiori,  ut  videtur,  et  nucleo  (cytoblasto  Schl^i- 
den)  distincto  instructa,  quae  basin  format  telae  inter  tu- 
bulos positae  adhaerentem,  et  ex  parte  teneriori,  longiori, 
enucleata,  quae  per  latera  cum  vicinis  cellulis  arcte  con-^ 
juncta  in  cavum  tubuli  extenditur,  ubi  margine  libero  trun- 
cato finitur.  Lumen  tubuli  hoc  modo  coarctatum  quartam 
circiter  partem  diametri  totius  tubuli  adaequat.  — Primo 
intuitu  partes  illas  nucleatus  singulare  systema  cellularum 
parietalium  formare  putavi,  quia  lineae  limitantes  harum 
partium  cum  illis  partium  enucleatarum  non  semper  con- 
gruunt, quod  praeprimis  sectione  transversali  animadver- 
titur (vid.  in  fig.  2 loca,  quae  notavi.).  Sed  hoc  certe 
non  nisi  incisura  inaequali  oritur.  Nam  si  iri  segmento 
longitudinali  partem  intueris  superiorem  tubuli,  ubi  ab  am- 
biente tela  libera  prominet,  semper  partem  cellularum  nu- 
cleatam cum  enucleata  esse  continuum,  facile  videbis. 
Idem  docet  exploratio  muci  tunicam  recentem  obducentis* 
Constat  enim  maximam  pfirtem  ex  tubulis  illis  integris  a 
superficie  dejectis,  quorum  facies  externa  textum  cellula-r 
rem  elegantem  ostendit  eundem,  quem  vides  in  tubulis  in- 
clusis. ^ Comprimendo  aut  agitando  eum  aqua  cellulae  utrin- 
que  truncatae  discedunt,  e materia  conglutinante  quadam 
grumosa  expeditae.  In  singulis  tum  basis  nucleata,  apex 
enucleatus,  granulis  minimis  tantum  hic  illic  notatus,  dis- 
cernitur. — Interstitia  tubulorum  tela  haud  manifeste  cel- 
lulari explentur 5 hic  illic  fila  etiam  emissa  ex  tela  conjun- 
ctiva subjecta,  discurrunt. 

Praeter  haec  glandulae  peculiares  in  hac  parte  tuni- 
cae mucosae  reperiuntur,  in  regione  cardiaca  maxime 
evolutae,  sed  etiam  in  ceteris  regionibus  ubique  numero- 
sae. Dimidiam  ad  sesquilineam  latae,  forma  lenticulari 

depressa,  in  telam  conjunctivam#)  tunicae  mediae  sunt 
i immersae.  Componuntur  folliculis  parvis,  quorum  aper- 
j turae  (illis  tubulorum  majores)  vel  nudis  oculis  bene  di- 
stinguuntur, si  orificium  commune  glandulae  distenditur. 

! Contenta  ex  folliculis  desumta  nullos  ostendunt  cylindros 
mucosos,  sed  corpuscula  tantum  rotunda  (vel  potius  discoi- 
dea)  magnitudine  0,0024 — 0,0030  linearum.  Interdum,  sed 
perraro,  areolam  vidi  amplam,  pellucidam,  quae  nonnulla 
eorum  circumdabat  j ex  quibus  concludo,  haec  corpuscula 
nucleos  esse  cellularum,  quae  aut  jam  dissolutae,  aut  ad- 
f huc  formandae  sint. 

Simili  structura  pars  pylorica  tunicae  mucosae  insi- 
' gnitur.  Etsi  firmior  et  crassior,  tamen  iisdem  tubulis 
componitur,  qui  in  intestinum  etiam  transeunt,  ubi  cryptas 
sic  dictas  Lieberkiihnianas  constituunt.  Glandulae  lenti- 
culares in  parte  pylorica  desiderantur,  circa  valvulam  au- 
! tem  nonnullae  glandulae  Brunnianae,  a Boehm  jegregie 
descriptae,  reperiuntur. 

j Speciem  longe  diversam  offert  alia  pars  tunicae  muco- 
sae, quae  mediam  curvaturam  majorem  tenet  longitudine  6 — 8 
\ pollicum  indeque  in  pariete  anteriori  atque  posteriori  ven- 
I triculi  proxime  a cardia  adscendit,  ubi  acuto  angulo  fini- 
tur: cingulum  tali  modo  formans  superne  apertum,  deor- 
I sum  latitudine  accrescens.  Multo  crassior  — IVi'")  est, 

I quam  reliqua  mucosa,  color  semper  obscurior,  modo  sor- 
i dido  - sanguineus , modo  pallido  - ferrugineus ; superficies 
plerumque  laevior,  sulcis  tantummodo  nonnullis  profundis 
‘ notata.  Color  obscurus  a magno  numero  vasculorum  san- 
j guiferorum  pendet,  quae  ubique  inter  columnas  perpendi- 
; culares,  ex  quibus  haec  tunicd  constat,  superficiem  petunt. 


*)  Semper  hac  voce  Csuasore  Muellero)  pro  tela  cellulosa  usas 
sum,  ne  cum  aliis  telis  confundatur,  quae  merum  textoq^ 
cellulosum , illi  plantarum  similem,  ostendunt. 


Hae  columnae  non  tubuli  sunt,  sed  glandulae  propriae  in- 
dolis, latitudinis  fere  0,03  — 0,05'".  Componuntur  ex  aci- 
nis seu  cellis,  quarum  diametrus  0,016 — 0,020"'  aequat. 
Cellas  voco  (quamquam,  an  revera  sint  cellulae,  obser- 
vatio tantum  evolutionis  dirimere  potest),  quia  undique 
clausae  sunt  et  quia  unaquaeque  proprium  habet  parietem, 
quo  ab  adjacentibus  plane  disjungitur.  Nunquam  enim 
neque  ductum  excretorium  communem  observavi,  neque 
imam  cellam  cum  altera  coeuntem  vidi;  sectione  tam  trans- 
versali quam  longitudinali  semper  figuras  subrotundas,  vel 
X ovales,  plus  minus  regulares,  exhibent  (vid.  fig.  3 — 5.). 
Versus  ipsam  superficiem  glandularum  limites,  qui  a tela 
conjunctiva  vasa  concomitante  formantur,  evanescunt,  tota- 
que tela  saepe  nonnisi  aggregatio  esse  videtur  cellularum 
illarum,  de  quibus  mox  verba  faciam.  Sed,  si  tenuissimam 
lamellam  intueris  longitudinaliter  excisam,  parietum  vesti- 
gia, quibus  cellulae  illae  continentur,  usque  ad  superficiem 
periiequi  potes.  Foveolae,  quae  in  ipsa  superficie  tunicae 
recentis  conspiciuntur,  his  cellis,  ruptis  forsan  atque' va- 
cuis, magnitudine  respondent. 

Materia,  quae  cellis  continetur,  variat.  In  infima  parte 
glandulae  materia  grumosa  est,  mixta  cum  corpusculis  ma- 
joribus; paullo  superius  ad  parietes  cellarum  maternarum 
cellulae  insuper  reperiuntur,  singulae  corpusculum  modo 
dictum  tanquam  nucleum  continentes.  Quo  propius  ad 
superficiem  adseendis,  eo  majores  et  copiosiores  fiunt  cellu- 
lae, quarum  in  interstitiis,  praesertim  versus  centrum  cellae 
maternae,  materia  illa  grumosa  cum  nucleis  nonnullis  liberis, 
sed  minore  quantitate  quam  in  infima  parte  glandulae,  re- 
peritur.  Et  parietes  cellae  maternae,  quo  magis  ad  su- 
perficiem vergunt,  eo  laxiores  fiunt  atque  tenuiores,  ita  ut 
primo  intuitu  strata  tunicae  suprema  ex  cellulis  illis  sine 
ordine  dispositis  constare  videantur.  Haec  omnia  distincte 
cernuntur  in  segmentis  horizontalibus,  quae  varia  altitu- 


(line  ex  tunica  supra  descripto  modo  praeparata  conficmn- 
iur  (vide  fig.  4 cS;  5.)* 

Eadem  observantur  disquisitione  tunicae  recentis.  Si 
ab  ejus  jsuperficie  aliquantulum  abstergitur  et  microscopio 
submittitur,  cellulae  in  conspectum  veniunt,  'Huclei  libari 
et  materia  granulosa.  Cellulae  (fig*.  6 a <&r  b)  formam  ha- 
bent plerumque  ovalem,  aut  subrotundam,  0,000 — 0,008"' 
circiter  longae,  0,004 — 0,006'"  latae  sunt,  pellucidae,  pa- 
rlim  granulosae  5 paries  a contentis  oculo  bene  distingui 
potest.  Nucleus  (cytoblaston  Schl.)  parietis  faciei  inter- 
nae adhaeret,  quod  distincte  cernitur,  si  cellula  rotatur. 
Cytoblasta,  tam  cellulis  inclusa  quam  libera  (tig.  6c&’d), 
corpuscula  exhibent  discoidea,  0,002  — 0,003'"  fere  lata  et 
tertiam  ad  dimidiam  latitudinis  partem  crassar sunt.  Densiora 
atque  opaciora  sunt  quam  cellulae  ; granula  nonnulla  (2 — 3) 
in  iis  conspiciuntur,  quorum  unum  magnitudine  et  pellu- 
ciditate  reliquis  antecellit.  Aqua  superfusa  cellulae  post 
aliquod  tempus  speciem  magis  granulosam  otferunt,  peri- 
i)heria  pellucida  relicta.  Tum  cellula  rugas  atque  rimas 
agit,  tandem  m materiam  granulosam  dissipatur  et,  ut  vi- 
detur, dissolvitur.  Cytoblaston  minus  tit,  speciem  rugo- 
sam assumit,  tum  in  duo  vel  tria  corpuscula  dilabitur, 
quorum  unum  multo  majus  discum  refert,  impressione  me- 
dia notatnm.  Atfuso  acido  acetico  concentrato,  cellula  pel- 
lucida remanet,  sed  extrema  lineamenta  mox  pallescunt 
sensimque  evanescunt,  massa  tantum  gelatinosa  cytobla- 
ston circumdat,  quae  oculos  elFugeret,  nisi  mutationes  cel- 
lulae deinceps  observasses;  illico  autem  addita  tinctura 
Jodi  in  conspectum  venit.  Tandem  gelatina  etiam  dispa- 
ret, citissime,  si  cellulae  cum  acido  agitantur.  Cytobla- 
ston pallet  et  decrescit,  sed  nucleus  ejus  major  formam 
arcte  circumscriptam  retinet,  solusque  non  solutus  rema- 
net. Acido  muriatico  concentrato  cellulae  corrugantur, 
opacae  fiunt,  nec  solvi  videntur;  si  autem  cum  illo  per 
aliquod  tempus  digeruntur,  subinde  agitando,  massa  resi- 

dua  non  nisi  ex  nucleis  cytoblastorum  constat.  Acidis 
valde  dilutis  citips  solvuntur,  quam  aqua  pura,  citissime, 
si  leni  calori  submittuntur,  cytoblastorum  nuclei  soli  rema- 
nenti Kali  caustico  et  Ammonio  caustico  cellula  et  cyto- 
blaston  plane  dissolvuntur;  idem  efficitur,  sed  lentius,  Al- 
kalibus  carbonicis. 

Materia  grumosa  ex  granulis,  intermixtis  bacillis  mi- 
jiutis,  constat,  quae  motum  molecularem  egregie  ostendunt. 
Solvuntur  tam  aqua  pura,  quam  (citius  etiam)  aqua  aci- 
dulata.  Quamquam  enim  singulorum  granulorum  mutatio- 
nes oculis  percipi  non  possunt,  tamen  post  brevem  dige- 
stionem ex  diminuto  numero  eorum  solubilitas  patet. 

Quo  magis  fundum  petis  glandularum,  stratis  superio- 
ribus resectis,  eo  minores  et  parciores  in  massa  detersa 
cellulae  inveniuntur;  demum  evanescunt,  et  non  nisi 
cytoblasta  et  materia  grumosa  cernuntur.  Praeterea  pro 
sanguinis  abundantia  semper  major  aut  minor  copia  repe- 
ritur  corpusculorum  sanguinis,  qqae  autem  nullo  modo 
cum  cytoblastis  confundi  possunt;  colore  subluteo,  pellu- 
ciditate,  et  quod  dimidio  fere  minora  sunt,  statim  dignos- 
cuntur. 

Sed  epithelium  quoque  adest  in  hac  tunica  glandu- 
losa. Versus  superficiem  inter  columellas  glandularum 
contextus^  cellularis  non  raro  animadvertitur,  qui  ad  glan- 
dulas non  pertinet.  Ad  ^sam  superficiem  iii  segmento 
longitudinali  fasciculi  cylindrorum  perpendicularium  non- 
nunquam  conspicitur.  Plerumque  in  muco,  quo  haec  tu- 
nicae pars  obducitur,  praeter  cellulas  glandularum  cellulae 
etiam  epithelii  inveniuntur.  Illis  reliquae  mucosae  similes, 
tamen  nunquam  tubulos  formant,  sed  saepe  lateribus  inter 
sejunctae  fasciculos  componunt.  Ut  plurimum  angustio- 
res sunt,  pars  nucleata  protracta  est  et  saepe  excurrit  in 
filum  longum  flexuosum  inferne  attenuatum  (vid.  flg.  7). 
In  ventriculis  non  paucis  cellulas  epithelii  hac  in  parte 
mucosae  plane  desideravi,  quamquam  in  ceteris  regioni- 

ij  bus  solita  earum  copia  adfuit.  Haud,  dubie  sub  digestio- 
, nis  Opere  dejectae  ac  chymo  abreptae^  necdum  restitutae 
i erant. 

I Ut  structura,  sic  etiam  chemica  indole  tunica  glandu- 
|l  losa  a ceteris  dilfert  mucosae  regionibus.  Nam  cum  aci- 
I dis  valde  dilutis  (acidi  muriatici  guttis  VI  ad  aquae  un- 
ii ciam  affusis)  leni  calore  digesta  brevi  tempore  solvitur, 
I relictis  paucis  floccis,  qui  ex  nucleis  cytoblastorum  con- 
stare videntur.— Frustula  contra,  ex  alia  quacunque  parte 
i mucosae  desumta,  in  acidis  dilutis  nonnisi  tument  atque 
‘ mollescunt;  disquisitio  microscopica  cellulas  epithelii  osten- 
dit parum  mutatas  (minores  factas).  Tali  modo  se  habue- 
i runt  regio,  cardiaca,  pylorica,  valvula  pylori,  imo  glan- 
dulae lenticulares. 

Si  frustulum  albuminis  cocti  sub  calore  35 — 40®  C.  cum 
aqua  acidulata  digeritur,  cui  minuta  pars  tunicae  glandu- 
losae est  adjecta,  brevi  tempore  (hora  una  vel  una  cum 
[i  dimidia)  plane  solvitur.  • — Cum  particulis  autem  e ceteris 
ij  mucosae  regionibus,  imo  cum  glandulis  lenticularibus, 

I haec  albuminis  solutio  nonnisi  intra  horas  6 — 8 per- 
I flcitur. 

Tunica  glandulosa,  in  segmenta  tenuia  concisa,  si 
j aqua  pura  tractatur,  per  longum  tempus  (per  hebdoma- 
i dem.  et  quod  excurrit)  repetitis  extractionibus  opus  est, 

! ut  ab  omni  principio  digestivo  liberetur.  Massa  tandem 
restitans,  quae  ex^  fibris  et  corporibus  parvis  cum  media 
depressione  constat,  nullam  amplius  vim  digesti vam 
ostendit,  si  cum  aqua  acidulata  et  albumine  digeritur.  — 
Reliqua  ventriculi  mucosa  bis  vel  ter  aqua  extracta  jam 
omnem  vim  digestivam  amittit,  unde  facile  colligere  pos- 
sis, pepsinum  nonnisi  imbibitione  ab  illa  esse  exceptum. 

Membrana  igitur  illa  glandulosa,  si  non  unicus  (quod 
equidem  credo),  princeps  tamen  fons  est  principii  dige- 
stivi.  Glandulae  lenticulares,  quarum  corpuscula  plane 
congruunt  cum  cytoblastis  cellularum  e glandulis  dige* 

stivis  quod  ad  magnitudinem  atque  indolem,  quem  usum 
habeant,  nescio.  Acidum  ab  illis  secerni  non  credo; 
reactio  acida  in  iis  non  magis  emiqet,  quam  in  reliqua 
mucosa,  imo  minor  apparet,  quam  in  glandulis  digestivis. 
Ceterum  non  verisimile  mihi  videtur,  acidi  secretioni  pe- 
culiare organon  esse  dicatum. 

Sed  quae  tandem  ex  glandularum  materiis  est,  quae 
principium  digesti vum  suppeditat?  Liquida  enim  ct  imbi- 
bitione  tantum  per  glandulam  a corpore  vivo  ablatam 
distributa  esse  non  potest,  quod  equidem  censeo;  extrahi- 
tur enim  nonnisi  diuturna  et  multoties  repetita  lotione, 
dum  in  ceteris  mucosae  partibus  extractio  bis  vel  ter  re- 
petita jam  sufficit.  In  materiis  igitur  solidis  (i.  e.  in  iis, 
quae  oculo  armato  tanquam  singula  corpuscula  distingui 
possunt)  pepsinum  quaerendum  mihi  videtur.  Primo  cel- 
lulis contineri  credidi,  quippe  quae  in  massa  post  extra- 
ctionem pepsini  relicta  non  amplius  conspicerentur.  Ve- 
rum infima  etiam  strata  tunicae,  quae  nullas  olferunt  cel- 
lulas, non  minorem  habent  vim  digestivam,  ergo  in  cellu- 
lis solis  saltem  pepsinum  haerere  non  potest.  Cytoblasta, 
vel  certe  nuclei  eorum  majores,  aqua  pura  aeque  ac  aci- 
dulata  sunt  insolubiles;  itaque  pepsinum,  qi^od  aqua  sol- 
vitur, non  constituunt.  Restat,  ut  in  materia  grumosa  vim 
glandulae  specificam  positam  esse,  existimemus. 

Schwann,  cujus  observationes  gravissimae  de  cel- 
larum formatione  in  organismo  animali^’»')  novam  quasi  aeram 
physiologiae  augurantur,  dignitatem  demonstrat  materiae  il- 
lius amorphae,  quae,  priusquam  cellulae  formantur,  adest, 
et  cytoblastema  ab  eo  nominatur.  In  hoc  enim  primum 
cytoblasta  apparent,  tum  ex  his  singulis  cellulae  tanquam 
ampullae  elevantur;  reliquum  cytoblastema  inter  cellulas 


Mikroskopisclie  Untersuchungen  liber  die  Uebereinstimmung 
in  der  Struktur  und  dem  Wacbsthum  der  Tliiere  und  Pflan- 
zen.  Erstes  Heft.  Berlin  1838, 

W|  jam  conformatae  aut  novas  cellulas  producit,  aut  in  subtan- 
I tiam  intercellularem,  quae  destinctam  formam  non  refert, 
i transit,  aut,  ut  in  secretione,  una  cum  cellulis  detrusis 
jad  superficies  organismi  eliminatur. 

Quae  comparemus  cum  observationibus  meis  de  glan- 
dulis  digestivis.  Cellae  maternae  infimae  non  nisi  cyto- 
4\  blastema  et  cytoblasta  continent.  Num  et  quomodo  haec 
i ex  illd  oriantur,  nondum  est  observatum.  Cytoblastematis 
’ granulorum  sola  aggregatio  cytoblastoii  esse  non  potest, 
.1,  nam  differentia  qualitativa  exstat.  Magis  superne  primum 
ad  parietes  internos  cellae  maternae  ex  cytoblastis  cellulae 
! oriuntur,  quae,  quo  propius  ad  superficiem  accedunt,  eo 
t majores  et  copiosiores  fiunt.  Cella  materna  tandem  cellu- 
lis crescentibus  premitur,  parietes  resorptione  tenuiores 
d fiunt,  et  in  superficie  ipsa  rumpuntur  aut  evanescunt,  ita 
! ut  contenta,  i.  e.  cellulae  cum  cytoblastis  liberis  et  cyto- 
i blastemate,  effiuant  aut,  ut  dicam,  secernantur. 

! Sin  autem  verum  est,  cytoblastema  materiam  esse 
I efficacem  secreti,  in  diversis  organis  secernentibus  diver- 
sum esse  oportere,  sequitur.  Cytoblastema  sive  sit  forma- 
i tum  in  cellula  materna  vi  quadam  singulari  huic  insita, 

I sive  sit  materia  libere  deposita  in  interstitiis  aut  circa 
l!  superficiem  substantiae,  ubique  iisdem  formae  legibus 
i est  adstrictum : est  enim  principium,  ex  quo  novae  cellulae 
oriuntur  5 indoles  autem  secundum  vitae  actionem  vel  sa- 
nam vel  pathicam  illius  organi,  iu  quo  formatur,  admodum 
discrepare  potest. 


De  prinelplo  digestivo  ejusque  indole 
eltentiea* 


Via,  qua  hucusque  liquor  gastricus  artificialis  para- 
batur, ea  est,  ut  tunica  mucosa  recens  vel  siccata  et  con- 
cisa cum  acido  et  aqua  digestioni  submitteretur.  Fluidum 
hoc  modo  paratum  praeter  principium  digestivum  sine  du- 
bio alias  etiam  materias  continet,  quae  consociata  vi  acidi 
atque  principii  illius  solutae  simul  extrahebantur.  Quam- 
obrem,  ut  materiam  efficacem  quam  minime  aliis  inquina- 
tam obtinerem,  simplicem  extractionem  aquosam  in  auxi- 
lium vocavi.  Tunicam  igitur  glandulosam  ventriculi  su- 
illi, quai^ fusius  supra  descripsi,  a reliqua  mucosa  sepa- 
ratam et  bene  lotam  cum  aquae  destillatae  circiter  unciis 
sex  digestioni  sub  calore  30 — 35<>C.  subjeci,  et  quidem 
integram,  ne  dissectione  vascula  tunicam  ipsam  permean- 
tia laederentur.  Post  aliquot  horas  fiuidum  decanthatum 
rejeci,  tunicam  autem  iterum  ablutam  eadem  fere  aquae 
quantitate  denuo  tractavi,,  calore  nullo  adhibito,  quo  facto 
liquorem  filtravi.  Membrana  residua  iterum  iterumque 
eodem  modo  extracta  est,  donec  odor  putredinem  incipien-  " 
tem  indicabat.  Liquores  obtenti  omnino  limpidi  erant,  de- 
colores atque  mucosi^  debita  acidi  muriatici  quantitate  ad- 
mixta, albumen  coctum  calore  cito  solverunt.  Brevitatis 
causa  liquorem  gastricum  aquosum  eos  nominabo. 

Parva  quantitate  acidi  muriatici,  nitrici,  vel  sulphu- 
irici  addita,  liq,  gastr.  aq.  turbatur  floccosque  albos  depo- 
:|nit,  qui  majore  acidi  copia  plane  solvuntur;  si  larga  acidi 
quantitas  denuo  additur,  iterum  praecipitatum  comparet. 
DlHaec  acidorum  duplex  reactio  eadem  est,  quam  Valen- 
il  tin  in  albumine  aqua  soluto  observavit  quamque  nomini- 

i bus  praecipitationis  microlyticae  et  macrolyticae  distinguit. 

ii  Iisdem  utar  vocibus,  quamquam  hae  reactiones  in  liquore 

I gastrico  observatae  ab  albumine  non  pendent.  Utrumque 
praecipitatum  magna  aquae  copia  solvitur;  macrolyticum 
autem  nullam  habet  vim  digestivam,  aeque  ac  fluidum  aci- 
r dum,  abs  quo  filtrando  separatum  est  Praeterea  praeci- 
i pitatum  macrolyticum,  quod  acido  muriatico  efficitur,  post 
I aliquod  tempus  una  cum  fluido  supernatante  colorem  in- 
^ duit  violaceum.  Acidum  aceticum  in  liquore  gastrico  sedi- 
D mentum  microlyticum  producit,  majore  acidi  copia  solu- 
I bile,  sed  macrolyticum  nullum.  Acidi  muriatici  vel  acetici 
tanta  copia  liquori  glistrico  admixta,  ut  praecipitatum  mi- 
i crolyticum  solvatur,  Kali  borussicum  plerumque  turba- 
! tionem  leveque  sedimentum  efficit,  quod  majore  acidi 
( muriatici  quantitate  solvitur.  Haec  reactio  pendet  a 
I materie  albuminosa,  quae  sine  dubio  sanguini  vasculorum 
i minimorum  est  tribuenda.  Bis  enim  contigit,  ut  ex  tunica 
I parum  rubescente  post  tres  quatuorve  extractiones  novis 
1 digestionibus  fluidum  obtinerem,  quod  nullo  modo  Kali 
I borussico  turbaretur,  quamquam  cum  acidis  praecipitata^ 
I obtulit  et  microlyticum  et  macrolyticum. 

Calore  75<>  €.  liq.  gastr.  turbatur,  usque  ad  100® C.  cale- 
factus et  post  unam  ebullitionem  lacteum  colorem  adsciscit,  et 


^3  Hoc  Ibene  pensitandum  in  disquisitione  fluidi  cujusdam  albu- 
minosi,  quod  acidum  muriaticum  liberum  conUuet,  prae- 
sertim si  quantitas  materiae  albuminosae  parva  tantum  est. 
Acidum  aceticum  contra,  quantacunque  ejus  copia  sit, 
praecipitationem  albuminis  ope  Kali  borussici  non  impedit. 

pro  concentrationis  gradu  magis  aut  minus  iarg'a  quanti-^ 
tas  floccorum  deponitur.  Liquor  flltratns  limpidus  muco- 
sitatein  amisit,  sed  acido  mixtum  albumen  adhuc  solvit,  - 
quamquam  vi  minore.  Denuo  coctus  iterum  turbatur  om-  | 
nemque  vim  digestivam  amittit.  Materia  calore  coagulata  i 
acido  acetico  solvitur,  quae  solutio  Kali  borussico  J 
non  praecipitatur  5 vim  digestivam  non  habet.  — In  balneo  i; 
aquae  evaporatus  liq.  gastr.  extractum  relinquit  griseo-  | 
fuscum  admodum  tenax  et  gluten  olens;  solutio  aquosa  ^ 
turbida  est  et  addito  acido  albumen,  quamquam  lente, 
solvit. 

Liq.  gastr.  in  putredinem  cito  abit ; primo  cuticula 
obtegitur,  turbidus  fit,  caseumque  vetustum  plerumque 
olet;  at  ne  post  6 hebdomades  quidem  vim  digestivam 
omnem  amittit. 

Plumbum  aceticum,  Bichloretum  Hydrargyri,  Feryum 
sulphuricum  oxydulatum  et  oxy datum,  Cuprum  sulphuri- 
cum  et  Stannum  muriaticum  praecipitata  efficiunt,  quibus 
vis  digestiva  inest.  Magna  copia  reagentis,  nec  non 
aceto  concentrato  ex  parte  solvuntur,  acido  muriatico  plane 
dissipantur.  Fluidum  sedimentis  supernatans  adhuc  partem 
pepsini  retinet,  quum  vel  ipsum  addito  acido  albumen  sol- 
vat (nisi  nimia  reagentis  copia  addita  sit),  vel  alio  sale 
metallico  materia  ex  eo  praecipitari  possit,  quae  vim  di- 
gestivam ostendit. 

Alcoholis  absoluti  volumine  aequo  vel  duplo  admixto, 
liquor  gastricus  coagulum  floccosum  demittit,  quod  ab 
Alcohole  separatum  massam  refert  tenacem,  mox  griseo 
colore  siccescentem.  In  aqua  intumescit,  sed  aegre,  nec 
nisi  magna  ejus  copia  solvitur,  citius  in  aqua  acidis  com- 
mixta et  in  aceto  concentrato;  Kali  borussicum  in  solu- 
tiones acidas  non  reagit.  Solutio  aquosa  filtrata,  acidi 
debita  quantitate  permixta,  albumen  jsolvit coctione  tur- 
bida fit  et  vim  digestivam  amittit.  Praecipitatum  micro- 
lyticum  et  macrolyticum  levi  turb'atione  indicantur,  quae 


admixtis  acidis  statim  vel  post  aliquod  tempus  exoritur;  sali- 
bus metallicis  solutio  eodem  modo,  sed  parcius,  praecipitatur, 
ac  liquor  gastricus.  — Fluidum  alcoholicum  a coagulo  sepa- 
ratum et  leni  calore  evaporatum  materiam  relinquit  fuscam, 
aere  humescentem,  quae  aqua  solvitur,  chartamque  coeru- 
leam rubefacit;  vim  digestivam  non  habet. 

Si  liquori  gastrico,  priusquam  cum  Alcohole  miscetur, 
tanta  acidi  cujusdam  copia  additur,  ut  praecipitatum  micro- 
lyticum  solvatur.  Alcohol  materiam  demittit,  quae  aqua 
facillime  solvitur.  Solutio  reactionem  acidam  ostendit,  vi 
digestiva  insignitur  eximia.  Cum  acidis  haud  efficit  praeci- 
pitatum microlyticum , sed  macrolyticum  tantum.  Calore 
100«  C.  statim  omnem  vim  digestivam  amittit,  floccos  albos 
deponens. 

Ut  periculum  facerem,  an  principium  digestivum  ex 
connubiis  metallicis  separari  possit,  praecipitati,  quod  ope 
plumbi  acetici  in  liquore  gastrico  efficitur,  sat  largam 
quantitatem  mihi  comparavi  et  aqua  destillata  edulcoravi, 
quae  edulcoratio  autem  non  nimis  longe  protrahi  debet, 
quum  praecipitatum  aqua  pura  haud  insolubile  sit.  Quo 
facto  in  aquae  sufficiente  quantitate  quassando  praecipita- 
tum bene  distribui,  et  gas  hydrothionicum  traduxi.  Liquor 
a praecipitato  fusco -nigro  filtratus  omnino  limpidus  erat, 
decolor,  reactionemque  acidam  praebebat.  Calore  35»  C. 
ad  syrupi  consistentiam  evaporatus  et  Alcohole  absoluto 
superfusus  est.  Magna  copia  inde  praecipitata  est  mate- 
riae albae  floccosae,  quae  a fluido  (A)  separata  et  aere 
siccata  massam  exhibuit  flavam  gummosam,  humorem  non 
attrahentem.  Eximia  virtute  digestiva  excellit,  quum  pars 
etiam  GO^OOOma  aquae  acidulatae  admixta  solutionem  albu- 
minis intra  horas  6 — 8 efficiat. 

Aqua  facile  solvitur,  solutio  chartam  coeruleam  rube- 
facit. Acidum  huic  materiae  intime  adhaeret;  nam  soluta 
et  denuo  Alcohole  praecipitata  reactionem  acidam  non  mi- 
norem ostendit.  Calori  aucto  submissa,  aut  acido  sulphu- 


20 


rico  concentrato  superfusa,  vapores  aceticos  edit,  odore^et 
ammonio  percipiendos;  hinc  acidum  liberum  aceticum  est, 
quod  cum  materia  illa  connubium  acidulum  iniisse  videtur. 
Praecipitatum  enim,  quod  plumbo  acetico  in  liquore  gastrico 
efficitur,  quoti escunque  edulcoretur,  non  simplicem  sistit 
conjunctionem  inter  materiam  animalem  et  oxydum  plum- 
bicum,  sed  semper  etiam  acidum  aceticum  continet,^’*') 
quod  ope  gasis  hydrothionici  una  cum  pepsino  excluditur. 
Alcohol  tum  partem  acidi  acetici  ex  fluido  evaporato  se- 
cum  fert,  altera  pars  autem  conjuncta  cum  materie  alco- 
hole  non  soluta  restat. 

Solutio  hujus  materiae  acidulae  Kali  borussico  non 
praecipitatur,  ne  tum  quidem,  quum  acidi  muriatici  vel  ace- 
tici aliquantulum  superadditum  est.  Acida  anorganica 
large  admixta  praecipitatum  macrolyticum  efficiunt;  illud 
acidi  muriatici  sensim  violaceum  colorem  induit.  Acido 
acetico  non  mutatur;  salibus  metallicis  eodem  modo  prae- 
cipitatur, quam  liquor  gastricus.  Coctione  solutio  floccos 
demittit,  et  vim  digestivam  perdit. 

Ad  saturationem  acidi  liberi  exigua  tantum  alkali 
cujusdam  copia  opus  est.  Fluidum  quam  exactissime 
saturatum  turbatur  et  sensim,  citius  leni  calore  admoto, 
flocci  subsidunt.  Liquor  supernatans  limpidus  virtutis 
digestivae  expers  est.  Flocci  depositi  aqua  non  solvuntur ; 
^ nam  si  haec  per  aliquod  tempus  tum  iis  digeritur  et  tum 
filtratur,  nullam  vim  in  albumen  exserit.  Acidis  dilutis 
flocci  excipiuntur,  sed  tarde  tantum;  solutio  vim  digesti- 
vam, quamvis  valde  imminutam,  ostendit;  albuminis  par- 
vum frustulum  nonnisi  horis  8 — 10  solvit.  Principium 
igitur  digestivum  ex  connubiis  acidis  ope  alkali  praeci- 
pitatur, mutata  quidem  indole,  quum  aqua  pura  non  sol- 


^5=)  Vide  etiam  Mitscherlich  ,,iiber  die  Wirkung  des  schwe- 
fels.  Kapferoxyds  auf  den  tiiieris€ben  Organismus. “ (Muller’s 
Archiv  1837  p.  95  — 107.3 

vatur  virtusque  digestiva  imminuatur.  — Notandum  vero 
est,  fluidum  a sulphureto  plumbi  flltratum,  si  Ammouk)  aut 
Kali  carbonico  saturetur,  perpaucos  tantum  floccos  de- 
mittere, et  ab  his  separatum  acidoque  lommixtum  albu- 
men bene  solvere.  Hic  ergo  principium  digestivum,  ex 
parte  saltem,  post  neutralisationem  solutum  permanet.  Sin 
autem  fluidum  saturatum  lenissimo  calore  evaporatur,  denuo 
turbatur  floccosque  demittit;  liquor  ab  his  filtratus  et  cum 
Alcohole  mixtus  materiam  sordido -griseam  deponit,  quae, 
aeque  ac  flocci  calore  praecipitati,  aqua  non  solvitur,  aci- 
dis dilutis  autem  excipitur,  et  vim  ostendit  digestivam 
valde  fractam.  Similis  ratio  est  liquoris  gastrici  acido 
commixti  et  iterum  saturati. 

Calore  aucto  materia  nostra  (ex  connubio  plumbico 
separata)  primum,  uti  diximus,  vapores  aceticbs  edit,4um 
intumescit  et  cornu  adustum  olet,  atque  in  massam  car- 
bonaceam,  difficulter  in  cineres  redigendam,  transit.  Ci- 
neres tandem  relicti  alkaliei  sunt;  acido  superfusi  effer- 
vescunt; reagentia  Calcariam,  Natron,  Acidum  phosphori- 
cum  et  Ferri  pauxillum.  Plumbi  vero  ne  vestigium  quidem 
indicant.  Quae  quum  quodammodo  repugnarent  observa- 
tioni, quam  Mitscherlich  in  egregia  commentatione  de 
effectu  Plumbi  acetici^'*')  nobis  tradit,  materias  animalem 
ex  connubiis  metallicis  ope  Hydrogenii  sulphurati  nunquaip 
a metallo  plane  liberari  posse  docens,  novis  experimentis 
accuratius  rem  indagavi.  Fluidum  igitur  limpidum  a Sul- 
phureto Plumbi  flltratum  ad  siccitatem  evaporavi  et  pluries, 
uti  Mi tsche  rlich  docet  ##),  cum  Acido  nitrico  fu- 
mante et  Kali  nitrico  tractavi,  donec  materies  organica 
penitus  destructa  esset.  Massam  residuam  parva  aquae 
copia,  cui  pauxillum  Acidi  muriatici  additum  erat,  solvi, 


Ueber  die  Wirkuiig  des  essigs.  JBleioxyds  auf  dea  Ihierischen 
Organismus.  CMiiller’s  Archiv  1836.  Pag.  30J.J 
•^0  L.  c.  Pag.  306. 

et  gas  hydrothionicum  traduxi;  sed  Jiquor  neque  praeci-  ' 
pitatum  demisit,  neque  colorem  fuscum  induit.  Plumbum 
igitur,  certe  tantam  ejus  copiam,  quae  reagentibus  de- 
monstrari possit,  non  continet.  Bis  hoc  experi;nentum  \ 
repetii,  «emperque  eodem  cum  eventu.  Et  ex  connubio 
cum  hydrargyro,  quale  Bichloreto  hydrargyi;i  ex  liquore 
gastrico  praecipitatur,  a metallo  libera  nostra  materia  se- 
parari posse  videtur,  quamquam  hoc  respectu  accuratius 
examen  haud  institui.  Post  decompositionem  enim  per 
gas  hydrothionicum  fluidum  filtratum  eodem  modo  limpi- 
dum est  atque  coloris  expers*  Evaporatum  et  cum  Alco- 
hole  mixtum  materiam  demittit  acidulam,  aqua  facile  solubi- 
lem, quae  albumen  efficacissime  solvit.  Calore  vapores 
acidos  edit,  qui  admoto  ammonio  caustico  densam  nebu- 
lam formant,  acidum  autem  aceticum  non  olent.  Acidun/ 
igitur  liberum  haud  dubie  muriaticum  est,  quod  materia 
secum  tulit  ex  sale  metallico. 

Fluidum  alcoholicum  (A.pag.l9)  lenissimo  calore  eva- 
poratum massam  relinquit  ex  flavo  fuscam,  acidam,  quae  aeris 
humorem  attrahit-  nullamque  ostendit  vim  digestivam.  Cri- 
teria  Osmazomati  vulgo  adscripta  offert.  Sed  quid  est  Os- 
mjtzoma?  ,Ex  omnibus  fere  telis  zoo  - organicis  extrahi 
potest  varia  copia,  pro  majore,  ut  videtur,  aut  minore  quan- 
titate acidi  aut  salium  Alcohole  solubilium,  quae  materiae 
disquirendae  insunt.  Materia  nostra  digestiva,  denuo  aqua 
soluta  et  Alcohole  praecipftata,  perpaucam  tantum  mate- 
riae animalis  partem  huic  menstruo  tradit;  sin  autem  an- 
tea acidi  acetici  aliquantulum  addebatur.  Alcohol  iterum 
una  cum  acido  materiam  animalem  non  paucam  excipit,  quae 
vero  vi  digestiva  caret.  Materia  igitur  jam  in  telis  prae- 
formata Osmazoma  non  esse  videtur;  minime  saltem  virtu- 
tes physiologicas  illas  peculiares  largiri  possumus,  quas 
E b eri  e in  theoria  de  digestione  ei  tribuit#). 


Pliysiologie  der  Verdauimg,  Pag.  137—144. 


23 


Nil  aliud  de  Sali  vi uo^  quod  etiam  in  succo  gastrico 
adesse  dicitur,  judicandum  est.  Et  haec  materies  in  om- 
nibus fere  substantiis  animalibus  noit  frustra  quaeritur,  co- 
quendo, aethere,  alcohole  etc.  antea  purgatis,  vel  potius 
mutatis.  Si  simpliciter  materiam  indefinitam  appellassent, 
quam  amplius  aggredi  non  possent,  majorem  sane  scientia 
cepisset  fructum,  quam  quod  nomen  Sal  i vi  ni  (aut  „spei- 
chelstolFartige  Materie^^  ei  indiderunt.  Hoc  enim  indica- 
tur, eam  convenire  cum  specifica  quadam  materie  secreta, 
quod  erroribus  physiologicis  praebuit  ansam.  Tali  modo 
praesentia  Osmazomatis  et  Sali  vini  in  sanguine  in  favorem 
prolata  est  hypotheseos,  quae  omnia  secreta  in  illo  latice 
jam  praeformata  esse  statuit. 

Si  parvam  quantitatem  excipias  materiae  albumiiio- 
sae^V'),  quam  liquor  gastricus  continet,  hunc  ipsum  nihil 
aliud  continere  puto , quam  materiam  illam , cui  mira  illa 
virtus  digestiva  inest.  Et  quidem  simplicem  hanc  mate- 
riam censeo,  eodem  sensu,  quo  hoc  dicitur  de  albumine 
ovi  non  coagulato.  Criteria  ejus  chemica  haec  fere  sunt: 
1)  Aqua  solvitur,  coctione  praecipitatur , insolubilis  fit 
et  vim  digestivam  perdit.  2)  Alcohole  non  solvitur,  vel, 
quod  ille  ope  acidorum  aut  salium  excipit,  indole  est  mu- 
tatum. Materia  ab  Alcohole  relicta  difficulter  aqua  solvi- 
tur, sed  vim  digestivam  ceterasque  proprietates  adhuc 
ostendit.  3)  Solutio  aquosa  Acidi  muriatici,  sulphurici^ 
nitriciet  acetici  parva  quantitate  praecipitatur,  majore  prae- 
cipitatum solvitur,  et  materia,  ut  videtur,  connubium  aci- 
dulum, facile  aqua  solubile,  init,  quod  Kali  borussico  non 
praecipitatur.  Larga  illorum  acidorum,  excepto  acetico, 
copia  solutio  iterum  praecipitatur,  ablata  quidem  vi  dige- 
stiva. 4)  Salibus  metallicis  plerisque  materia  haud  mutata 

*)  Bis,  uti  supra  dixi,  liquorem  gastricum  obtinui,  qui  nullo 
modo  Kali  borussico  turbaretur;  in  his  casibus  autem  hanc 
reactionem  statim  evocare  potui,  dummodo  paucas  seri  gut- 
tulas adderem. 

ex  parte  praecipitatur,  connubium,  ut  videtur,  duplex  cum 
iis  iniens,  alterum  difficulter,  alterum  facile  solubile.  Ex 
illo  connubio  per  Plumbum  aceticum  effecto,  quod  difficile 
solvitur,  materia  cum  acido  salis  metallici  conjuncta  sepa- 
rari potest,  et  liberum  quidem  a metallo. 

Ratione,  quam  cum  acidis  et  calore  haec  materies  alit, 
cum  albumine  congruit,  abhorret  vero,  quod  Kali  borus- 
sico  ex  solutionibus  acidis  non  praecipitatur.  ^Sed  etiam, 
si  revera,  utValentin  censet,  nil  nisi  modificatio  esset  al- 
buminis, tamen  virtus  ejus  peculiaris  nos  impellit,  ut  pro- 
prium nomen,  aptissime  Pepsinmm,  ei  impertiamus. 

Ex  disquisitionibus,  quas  Schwann  de  virtutibus 
liquoris  artificialis  ex  stomacho  vitulino  parati  instituit,  pa- 
tere videbatur,  Pepsinum  lactis  etiam  coagulationem  effi- 
cere. Eo  magis  mirabar,  quod,  quum  liquorem  gastricum 
aquosum  stomachi  suilli  lacti  admiscerem,  nulla  offerretur 
caseini  concretio.  Liq.  gastricus  acidulatus  hanc  effecit 
quidem,  sed  neque  citiorem,  neque  fortiorem,  quam  aqua, 
aequa  acidi  quantitate  commixta.  Tum  ftustula  elota  ex 
omnibus  ventriculi  regionibus  examinavi;  nusquam  autem 
illum  stomachi  vitulini  effectum  reperi.  Et  mucosam  ven- 
triculi hominis  adulti,  nec  non  cuniculi  majoris,  utramque 
albumen  bene  solventem, frustra  examini  submisi,  aeque  ac 
ventriculum  quartum  bovinum.  De  hoc  ultimo  Schwann 
idem  observavit. 

Quibus  elucet,  principium  dig*estivum,  animalium  certe 
non  lactantium,  haud  causam  exhibere,  qua  lac  concrescat. 
Utrum  haec  facultas  a modificatione  quadam  Pepsini  pen- 
deat,  primae  infantiae  tantum  propria,  an  oriatur  ex  mate- 
ria peculiari,  quae  nonnisi  illa  aetate  secernatur,  in  praesens 
dijudicare  non  possum.  Nulla  adhuc  mihi  oblata  fuit  occasio 
aliorum  animalium  lactantium  ventriculos  perscrutandi  #). 


*)  His  ipsis  diebus  ventriculum,  felis  duodecim  dierum  obtinui, 
quj  lacte  concreto  erat  impletus.  Tunica  mucosa  elota  in 


m. 


Oe  Pepsiiii  efflfieacia  @olTenle  Iii  variae 
materias  animales* 


Ne  eadem  saepius  repetantur,  de  fluidis,  quae  ad  di- 
gestionem artificialem  adhibui,  nonnulla  praemittam.  Aut 
liquorem  gastricum,  aut  solutionem  pepsini  aciduli,  quod 
ex  connubio  plumbico  paratur,  in  usum  vocavi,  quorum 
utriusque  singulis  unciis  acidi  muriatici  guttae  vj  additae 
erant.  Haec  optima  est  inter  acidi  addendi  proportiones, 
quarum  extremi  limites,  ubi  vis  solvens  desinit,  0,2  et  4,0 
p.  Cent.  circiter  sunt.  Per  aquam  acidulatam  aquam  pu- 
ram intelligo,  eadem  ratione  cum  acido  mixtam.  Tempe- 
ratura ad  digestionem  adhibita  35— 40®  C.  aequebat.  Ex- 
ordiar a solutione  albuminis  cocti. 

In  aquae  destillatae  unciis  duabus  Pepsini  aciduli  gra- 
num dimidium  solvi.  Hujus  solutionis,  quae  perparum  rea- 
gentibus afficiebatur,  guttae  duae  uni  drachmae  aquae  aci- 
dulatae  admixtae  ad  solutionem  tenuioris  lamellae  albu- 
minis suffecerunt,  quippe  quae  6 — 8 horis  elapsis  penitus 
esset  soluta.  Fluidum  igitur,  quod  sexagies  millesimam 
partem  aut  0,0017  p.  C.  continet  Pepsini,  evidenter  adhuc 
vim  ejus  commonstrat.  Ceterum  non  solum  Pepsino  illo 
acidulo,  sed  liquori  etiam  gastrico  eadem  mira  efficacia 


lac  demissa  leni  calore  hoc  ad  coagulationem  adegit,  sed 
tardius,  quam  eadem  portio  ventriculi  vitulini. 

(homoeopathicis  forsan  opportunissima)  inestj  guttula  una 
-ad  aquae  aeidulatae  drachmam  sufficit. 

In  illa  Pepsini  solutione,  admixtis  acidi  muriatici  guttis 
duodecim,  albuminis  cocti  drachma  horis  duabus  circiter  so- 
luta est 5 tum  pedetentim  novae  portiones  addebantur,  donec 
nihil  amplius  solveretur;  fiuidum  tali  modo  drachmas  tres 
cum  dimidia  excepit.  Liquor  paullo  opacus,  post  filtra- 
tionem  limpidus,  albumen  non  amplius  solvebat,  etiamsi 
Pepsini  aliquantulum  denuo  addebatur;  nova  quantitate 
acidi  autem,  vel  aquae  aeidulatae  admixta,  iterum  albumi- 
nis frustulum  solvebat,  quamquam  vi  multo  minore.  Ex 
acidi  igitur  quantitate  praecipue  pendet,  quantum  albumi- 
nis solvatur,  quamobrem  non  supervacuum  mihi  videtur, 
acidorum  rationem  ad  albumen  paullo  accuratius  intueri. 

Valentin  albumen  coctum  acidis  valde  dilutis  diu- 
turna digestione  solvi  demonstravit,  quam  solutionem  mi- 
crolyticam  nuncupavit.  Idem  ego  reperi.  Segmentum  te- 
nuissimum per  plures  dies  cum  aqua  acidulata  digestum 
plane  solvitur.  In  frustulis  majoribus  et  crassioribus  mu- 
tationes non  tam  bene  percipiuntur,  sed  et  haec  mox  mol- 
lescunt, quod  jam  ab  aliis  commemoratum  est.  Coquendo 
autem  solutio  vel  majorum  frustulorum  cito  procedit;  sub 
assidua  ebullitione  et  aquae  evaporatae  restitutione  albu- 
men brevi  tempore  penitus  solvitur.  Cum  nimis  magna 
et  nimis  parva  acidi  ad  aquam  proportione,  solutio  non 
evenit,  salia  neutra  admixta  solutionem  inhibent,  aut  re- 
tardant#); aequo  modo,  ut  haec  fiunt  in  liquore  gastrico. 
Acidum  sulphuricum  etiam,  nitricum  et  aceticum,  aqua 
valde  diluta,  albumen  eodem  modo  solvunt,  restituto  sub- 
inde, ut  facile  intelliges,  acido,  si  hoc  ad  volatilia  pertinet. 

Albuminis  cocti  semunciam  cum  aquae  aeidulatae  un- 
ciis duabus  immisi  in  cucurbitulam  longo  collo  instructam. 


^0  Vide  Schwann  (MUller’s  Archiv  1836,  Pag.  109). 


27 


ut  vapores,  quantum  fieri  posset,  condensarentur  et  reflue- 
rent; tum  in  balneo  arenae  coxi,  restituendo  aquam  eva- 
poratam. Post  horam  albumen  totum  disparuit.  Haec  solu- 
tio opaca,  post  filtrationem  limpida,  omnibus  notis  chemicis 
cuni  solutione  saturata  albuminis  in  liquore  pepsinato  con- 
gruit. Utraque  coctione  non  turbatur;  Kali  borussicum 
praeijipitatum  efficit  luteum,  acido  superaddito  partim  so- 
lubile. Acidum  muriaticum  et  nitricum  praecipitata  alba 
demittunt,  primum  in  fluido  snpernatante  solubilia,  tum  ad- 
dita majore  acidi  copia,  persistentia;  simul  fluidum  acido 
nitrico  lutescit.  Acidum  aceticum  nullum  exserit  etfectum. 
Plumbo  acetico  solutiones  aut  nihil  aut  perparum  turban- 
tur; Bichloretum  Hydrargyri  praecipitatum  album  copio- 
sum efficit,  quod  acidis  aegre  solvitur.  Solutio  utraque^ 
Aikali  quodam  exacte  saturata^  materiam  albam  copiosam 
demittit,  quae  alkalibus  aeque  ac  acidis  dilutis  facile  sol- 
vitur. Sin  autem  haec  materia  per  aquam  distribuitur  et 
coquitur,  sub  temperatura  media  acidis  dilutis  insolubilis 
fere  redditur;  calore  autem  100®  cito  dissolvitur.  Solutio 
acidula  Kali  borussico,  Bichloreto  Hydrargyri,  Acidis  anor- 
ganicis,  praecipitatur.  Liquor  saturatus  ab  hac  materie 
ope  filtri  separatus,  coquendo  denuo  paucos  floccos  depo- 
nit, qui  acidis  dilutis  calore  100®  solvuntur.  Ab  his  filtra- 
tus  lenique  calore  evaporatus  liquor  massam  parcam,  ex 
salibus  et  materie  animali  constantem,  relinquit,  quae 
Plumbo  acetico  praecipitatur,  Bichloreto  Hydrargyri  et  In- 
fuso Gallarum  modo  turbatur.  Alcoholis  ope  in  Osmazoma 
et  Salivinum  sic  dicta  dilabitur. 

Utrum  albumen  in  his  solutionibus  mutatum  sit,  nec 
ne,  dirimere  non  audeo,  disquisitionibusque  serioribus  re- 
linquam. Quae  sub  saturatione  praecipitantur  fet  haec 
major  est  pars  materiae  solutae),  cum  albumine  coagulato 
congruunt.  Hoc  autem  pro  explorato  habeo,  in  solo  acido 
vim  digestionis  solventem  esse  ponendam,  et  Pepsini  ef- 
fectum in  eo  tantum  cerni,  quod  solutionem  sub  caloris 

gradu,  quo  alias  tardissime  tantum  procedere  possit,  acce- 
leret. Minime  saltem,  quascunque  albumen  perpetiatur 
mutationes  chemicas,  ex  Pepsini  effectu  peculiari  illae  di- 
rimi possunt. 

Et  fibrina  sanguinis  et  musculi  in  aqua  acidulata  co- 
quendo solvuntur;  musculorum  pauci  flocci  relinquuntur, 
pari_  modo  ut  in  solutione  per  liquorem  gastricum.  — Ca- 
seinum  ppe  stomachi  vitulini  coagulatum  in  liquore  ga- 
strico acido  solvitur,  multo  lentius  autem  albumine;  buty- 
rum antea  cum  caseino  intime  mixtum  liberum  fit  et  cre- 
morem format  in  superficie  fiuidi  fere  limpidi.  In  aqua 
acidulata  autem  (nisi  cum  illa  coquatur!)  pauxillum  tan- 
tum caseini  solvitur  cremorque  nullus  apparet.  Examen 
solutionum  chemicum  nondum  institui. 

Quod  attinet  ad  telas,  quae  gluten  edunt  (leimgebende 
Gewebe),  earum  solutio  tam  in  liquore  gastrico  acido, 
quam  in  solutione  pepsini  acidula  optime  mihi  successit. 
Ex  telis,  quae  Collam  vulgarem  (Tischlerleim)  suppedi- 
tant, musculorum  tendines  et  scleroticam  examinavi,  ex 
illis  contra,  quae  Chondrinum  edunt,  cartilagines  tra- 
cheae et  costarum  atque  corneam  experimentis  submisi. 

Tenues  cartilaginis  lamellae  pelluciditatem  atque  co- 
lorem albidum  demittunt,  tabescunt,  et  demum  post  5 — 8 
horas  sceleton  relinquunt,  leni  vasis,  quo  continetur,  agi- 
tatione in  floccos  griseos  secedens,  qui  continuata  dige- 
stione non  solvuntur.  Si  cartilago  inter  digestionem  subinde 
microscopio  examinatur,  mutationes  oculis  bene  percipi 
possunt.  Primo  cellulae  (quae  „Knorpelkorperchen^^  di- 
cuntur) tumefiunt,  tum  ex  tela  interstitiali  granulosa  expe- 
diuntur, tanquam  corpuscula  ovalia  pellucida,  cytoblasto 
exacte  globulari  instructa;  solvuntur  denique,  et  cytobla- 
sta  tantum  remanent,  quae  una  cum  aliis  granulis  parvis 
globosis,  haud  dubie  ex  tela  interstitiali  orientibus,  illos 
floccos  constituunt. 

In  aqua  acidulata  cartilago  indolem  suam  atque  du- 

ritiem  sustinet;  cellulae  immutatae  conspiciuntur.  Liquor 
post  aliquod  tempus  pauxillum  quidem  materiae  glutinosae 
solutum  continet,  quae  atfusa  Aqua  chlorica  cognoscitur; 
sed  multo  minorem  quantitatem,  quam  si  pepsini  copia  vel 
perexigua  ante  digestionem  addita  est.  Coquendo  autem 
solutio  cartilaginis  in  aqua  acidulata  horis  nonnullis  perfi- 
citur (floccis  paucis  relictis),  multo  citius,  quam  si  ad  glu- 
ten parandum  cum  aqua  pura  coquitur. 

Sclerotica  atque  cornea  primo  tumescunt  in  liquore 
gastrico,  aeque  ac  in  aqua  acidulata.  Mox  autem  in  illo 
collabuntur  atque  dissolvuntur,  relictis  floccis  nonnullis. 
Aqua  acidulata  parvam  tantum  quantitatem  materiae  glu- 
tinosae extrahit,  coquendo  autem,  uti  cartilaginem,  ita  et 
has  telas  ex  toto  fere  solvit. 

Materia,  quae  ex  telis  supra  dictis  digestione  artifi- 
ciali aut  coctione  extrahitur,  praecipuis  reactionibus  cum 
glutine  congruitf  quare  cum  Eberle  consentire  non  pos- 
sum, qui  giuten  sub  digestione  in  albumen  partim  abire 
asserit.  Solutio  tam  cartilaginis,  quam  telae  fibrosae, 
Kali  borussico  non  praecipitatur ; aqua  Chlorica  affusa  sin- 
gulare illud  praecipitatum  glutinis  chlorati'  producit,  ^V') 
valde  diversum  a turbatione,  quam  in  liquore  gastrico 
efficit.  Post  saturationem  acidi  utraque  solutio  praecipi- 
tatur Infuso  Gallarum,  Bichloreto  Hydrargyri,  Alumine, 
Stanno  muriatico.  Plumbo  acetico.  Ferro  sulphurico  oxy- 
datO.  Ultima  duo  horum  reagentium  solutionem  telae 
fibrosae  modo  turbant,  in  illa  cartilaginis  autem  floccos 
copiosos  acido  solubiles  praecipitant.  Igitur  hic  etiam  diffe- 
rentia illa  inter  Chondrinum  et  gluten  vulgare,  a Muel- 
lero  observata,  quamquam  minus  evidenter,  conspicitur. 


^3  Primo  liquor  limpidus  remanet,  paullo  post  turbatur,  magni 
flocci  oriuntur,  qui  tandem  in  minus  volumen  contrabuntur 
vitroque  adhaerent. 

Evaporando  solutiones  gluten  olent,  sed  nullo  concen-  Z 
trationis  gradu  in  gelatinam  transeunt.  (Parta  etiam  glu-  " 
tinis  copia,  aqua  acidulata  soluta  et  tum  evaporata,  in 
gelatinam  non  abit).  Neque  acido  antea  per  Natrum  car- 
bonicum  saturato  fluidum  -evaporatum  concrescit,  ^ed  mas- 
sam tantum  spissam  glutinantem  (klebend)  relinquit.  (Pari 
modo  glutinis  solutio,  si  Natri  muriatici  haud  nimis  parva 
quantitas  admiscetur,  in  gelatinam  non  transit). 

E parvis  ossium  frustulis  salia  calcariae  digestione 
extrahuntur,  tam  liquore  gastrico  acido,  quam  aqua  aci- 
diilata^  in  hac  materies  relicta,  quamquam  mollis,  tamen 
cohaeret,  in  illo  autem  in  floccos  secedit. 

Telae,  quae  digestione  non  solvuntur,  sunt  epidermis, 
materiae  corneinae  et  tela  elastica.  Tunica  arteriarum 
media  non  mutatur;  fluidum  per  longum  tempus  cum  ea 
digestum  minimam  tantum  materiae  animalis  partem  conti- 
net. Cocta  etiam  cum  aqua  acidulata  haec  tunica  perpa- 
rum mutatur. 

Notatu  dignum  et  jam  a Spallanzani,  quem  nihil  ef- 
fugit, observatum  est,  stomachum  vermes  intestinales  fo- 
vere, et  haec  animalcula  vi  solventi  resistere,  quae  ceterum 
omnem  fere  vitam  organicam  evertat  simul  cum  materiae^ 
alienatione.  Sic  etiam  in  ventriculo  suis  Nematoida  quae- 
dam semper  reperitur,  coloris  rubicundi,  longitudinis 
6 — 10"',  latitudinis  fere  lineae  %;  in  ventriculo  recenti 
vivae  adhuc  reperiuntur,  in  mucum  alte  immersae.  Qui 
vermes,  quum  integros  cum  liquore  gastrico  acido  dige- 
rerem, nullam  mutationem  ostenderunt.  Quum  autem  ani- 
mal antea  comprimerem , ita  ut  intestina  prolaberentur,  sub 
digestione  haec  sensim  disparuerunt,  et  externum  tantum 
integumentum  remansit.  Causa  igitur,  qua  animalcula 
ista  succo  gastrico  non  tententur,  mihi  quaerenda  videtur  ^ 
in  cute  externa  insolubili,  quae  pro  animalis  tenuitate  sat 
firma  est  atque  crassa. 


TABVLAE  EXPLICATIO. 


(Omnes  figurae  200  — 400-tuplo  amplificatae  sunt.) 

Fig.  1.  Tubuli  coeci  ex  segmento  longitudinali  tuni- 
cae mucosae  regionis  cardiacae;  partes  cellularum  nu- 
cleatae, quae  faciem  tubuli  externam  formant;  partes 
enucleatae,  quae  interiora  tubuli  fere  explent;  c)  lumen 
tubuli;  d)  tela  conjunctiva. 

Fig.  2.  Eorundem  tubulorum  sectio  transversalis. 

Fig.  3.  Sectio  longitudinalis  glandulae  digestivae  ex 
tunica  glandulosa. 

Fig.  4.  Ejusdem  seotio  transversalis  ex  superioribus 
stratis  tunicae  glandulosae,  et 

Fig  5.  Ex  infimis  stratis. 

Fig.  6.  «3  et  6)  cellulae  ex  glandulis  digestivis;  c) 
et  d)  earum  cytoblasta,  quorum  a latere  videtur;  e)  cor- 
pusculum sanguinis  suilli. 

Fig.  7.  Cellulae  epitheliales  a superficie  tunicae  glan- 
dulosae: Haec  forma  epithelii  longe  caudata  in  aliis  quo- 
que tractus  intestinalis  regionibus  occurrit;  in  sputis  etiam 
catarrhalibus  coctis  similes  vidi  cellulas.  _ 

.j^DOLPHus  Wasmann  natus  sum  Hamburgi  paren- 
tibus carissimis  Ioanne  Christiano  Friderico,  mer- 
catore, et  Anna  Maria  e gente  Schroederiana,  quos 
vivos  adhuc  pia  mente  veneror.  Fidei  addictus  sum 
evangelicae.  Primis  literarum  rudimentis  imbutus, 
artem  pharmaceuticam  addidici,  cui  tum  pej*  plures 
annos  operam  navavi.  Anno  MDCCCXXXV  almam 
Fridericam  Guilelmam  petii,  ibique  ab  III.  Busch, 
t.  t.  Rectore  Magnifico , in  civium  academicorum  nu- 
merum receptus  et  ab  III.  Mueller  t.  t.  Decano  , in 
album  ordinis  medici  inscriptus  sum.  Per  triennium 
hosce  viros  audivi : Iel.  Mueller  de  anatomia  et 
humana  et  comparata  et  pathologica  5 eundem  de  phy- 
siologia 5 in  arte  cadavera  rite  secandi  viri  Ile. 
Mueller  et  Schlemm  duces  mihi  fuere.  III.  Erman 
et  Cel.  Dove  audivi  de  physice,  Exper.  Burmeister 
de  Zoologia,  Cel.  Eiirenrerg  de  physiologia  ani- 
malium minimorum,  Exper.  Mitscherlicii  de  materia 
medica,  Cel.  Romberct  de  morbis  nervorum,  et  de 


morborum  pectoris  diagnosi,  Cel.  Fboriep  de  akiur- 
gia.  Praxin  et  medicam  et  chirurgicam  et  Cphthal- 
miatricam  et  obstetriciam  me  docuerunt  III.  et  (Del. 
viri  Beat.  Bartels,  Wagner,  Barez,  Wolpp,  de 
Graepe  , Bust  , Dibpfenbach  , Juengken  , Busch. 
t*raeterea  ad-  akiurgiam  practicam  III.  Schlei^, 
et  ad  opei*ationes  ophthalmiatricas  Exper.  Angelstein 
me  instituere.  Quibus  viris  omnibus,  summopere  de 
me  meritis,  gratias  quam  maximas  habeo  semperqiie 
habebo.  - . 

lam  vero  tentaminibus  medicis,  nec  non  examine 
rigoroso,  absolutis,  spero  fore  ut,  dissertatione  the- 
sibusque defensis,  summi  in  medicina  atque  chirur- 
gia honores  in  me  conferantur. 


THESES  DEFENDENDAE. 


1.  Nulla  chemia  organica  sine  microscopio. 

2.  Homo  cellu4. 

3.  Num  mentis  perturbatio  adsit,  nec  ne,  judicare  soli  me- 

dico competit. 

4.  Prima  neonati  respiratio  motus  est,  qui  reflexus  dicitur. 

5.  Uream  statu  sano  sanguini  inesse,  nondum  confirmatum 

existimo. 

